cyanic-selkie/wikianc huggingface dataset:
Դերջան
Աշխարհագրություն
Բնակավայրն ուներ լավ կլիմա։ Հարուստ էր արոտավայրերով, բամբակով, հացահատիկով, խաղողով և պտուղներով։
Բնակչություն
1877-1878 թվականներին ուներ 430 տուն հայ և թուրք բնակիչ։
Պատմամշակութային կառույցներ
Մամախաթունն ուներ հայկական եկեղեցի։ Գյուղաքաղաքի մոտակայքում կար արաբական և այլ կառուցվածքների ավերակներ և գերեզմանոց։
Անվանի մարդիկ
Մամախաթունում է ծնվել գրականագետ, արվեստաբանության դոկտոր Գ. Տեր-Ստեփանյանը (1909–1989 թվականներ) ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Դերջանի շրջանի համայնքներ Կատեգորիա:Թուրքիայի քրդաբնակ բնակավայրեր
Կրթությունը Հունաստանում
Կրթությունը Հունաստանում, Հունաստանի կրթական համակարգ, որը հիմնականում բաժանված է երեք մակարդակների՝ տարրական, միջնակարգ և բարձրագույն, ինչպես նաև միջնակարգ կրթությունից հետո լրացուցիչ մասնագիտական վերապատրաստում։ Տարրական կրթությունը բաժանվում է երկու մասի՝ մանկապարտեզ - մեկ կամ երկու տարի տևողությամբի և տարրական դպրոց - վեց տարի տևողությամբ (6 - 12 տարեկան)։ Միջնակարգ կրթությունը ներառում է երկու փուլ՝ գիմնազիա (միջին կամ կրտսեր ավագ դպրոց) - երեք տարի տևողությամբ, որից հետո ուսումը կարելի է շարունակել լիցեյում (ավագ դպրոցի ակադեմիական ուղղվածություններից մեկը), կամ մասնագիտական վերապատրաստում ստանալ Մասնագիտական ինստիտուտներում (Ινστιτούτο Επαγγελματικής Κατάρτισης կամ IEK) ։ Բարձրագույն կրթությունը ստանում են Համալսարաններում, Պոլիտեխնիկական, Տեխնոլոգիական կրթական ինստիտուտներում (1983 թվականից Τεχνολογικό Εκπαιδευτικό Ίδρυμα կամ T.E.I.) և Ակադեմիաներում, որոնցում առաջնայունությունը տրվում է զինվորականներին և հոգևորականությանը։ Բակալավրի կոչում ստանալու համար ԲՈւՀ-ական կրթությունը որպես կանոն 4 տարի է տևում, պոլիտեխնիկականում և որոշ տեխնիկական կամ արվեստի դպրոցներում՝ 5 տարի, իսկ բժշկական դպրոցներում՝ 6 տարի, հետբուհական (MSc մակարդակի) կրթությունը 1 - 2 տարի և դոկտորական աստիճանը (PhD մակարդակ) 3 - 6 տարի ։
Կրթության բոլոր աստիճանները վերահսկում է Կրթության նախարարության, հետազոտությունների և կրոնի հարցերի վարչությունը։ Նախարարությունը իրականացնում է կենտրոնացված վերահսկողություն պետական ​​դպրոցների վրա՝ սահմանելով ուսումնական ծրագիրը, նշանակելով անձնակազմը և վերահսկելով ֆինանսավորումը։ Մասնավոր դպրոցները նույնպես նախարարության վերահսկողական տակ են գտնվում։ Տարածաշրջանային մակարդակով նախարարության վերահսկողությունն իրականացվում է տարրական և միջնակարգ կրթության պրեֆեկտուրաների ներկայացուցիչների կողմից։ Երրորդային հաստատությունները անվանապես ինքնավար են, բայց նախարարությունը պատասխանատվություն է կրում դրանց ֆինանսավորման և բակալավրիատի ծրագրով ուսանողներին բաշխելու հարցում։ Ներկայումս Հունաստանի կառավարությունը ճանաչում է միայն պետական ​​բուհերի առաջարկած ծրագրերը, չնայած կան մի քանի մասնավոր համալսարաններ և քոլեջներ, որոնց կրթական ծրագրերը վավերացվում և վերահսկվում են ամերիկյան, բրիտանական և եվրոպական այլ համալսարանների կողմից։ Հունաստանի կառավարությունը ստիպված է ճանաչել այդ արտասահմանյան ծրագրերը։
Պետական ​​դպրոցներ ու համալսարաններ ուսման վարձ չեն գանձում և դասագրքեր տրամադրվում են անվճար բոլոր աշակերտների համար։ 2011 թվականից նոր դասագրքերի նկատելի պակասը ստիպել են նախորդ տարվա գրքերն օգտագործել։ Կան նաև մի շարք մասնավոր կրկնուսուցման դպրոցներ, քոլեջներ և համալսարաններ, որոնք գործում են պետականին զուգահեռ և լրացուցիչ ուսման վարձ են գանձում։ Այս զուգահեռ դպրոցները ուսուցանում են օտար լեզուներ, լրացուցիչ դասեր թույլ ուսանողների համար, ինչպես նաև քննությունների նախապատրաստական ​​դասընթացներ։ Շատ աշակերտներ, որպես կանոն, հաճախում են այդ դասերին կեսօրին և երեկոյան՝ ի լրումն իրենց սովորական դպրոցական դասաժամերի։
Տարրական կրթություն
Կրթությունը Հունաստանում պարտադիր է 6-ից 15 տարեկան բոլոր երեխաների համար։ Այն կազմված է տարրական դպրոցից (6 դասարան) և ավագ դպրոցից (Γυμνάσιο), 3 դասարանով գիմնազիա։ 2,5 տարեկանից մեծ երեխաների համար գործում են նախադպրոցական հաստատություններ՝ մանկամսուրներ (Παιδικός σταθμός), որոնք լինում են ինչպես առանձին, այնպես էլ մանկապարտեզների (Νηπιαγωγείο) կազմի մեջ։
Տարրական դպրոցները կոչվում են «Դիմոտիկո» ( (Δημοτικό Σχολείο, demotic - համայնքային), որը գալիս է հնուց, երբ դպրոցները համայնքային էին։ Տարրական դպրոցն ունի 6 դասարան։ Տարրական դպրոցում սովորելու առաջին երկու տարիների ընթացքում աշակերտները պաշտոնապես չեն գնահատվում, և ծնողները երեխաների առաջադիմության մասին տեղեկանում են ուսուցչի հետ բանավոր հաղորդակցության միջոցով։ Գնահատումը սկսվում է 3-րդ դասարանից, իսկ գրավոր քննությունները՝ 5-րդ դասարանից։ Դասարանից դասարան տեղափոխվում են ավտոմատ կերպով, իսկ թերացող աշակերտների համար կազմակերպվում է կրկնուսուցում։ 1-ին դասարան (Πρώτη δημοτικού). 6-ից 7 տարեկաններ 2-րդ դասարան (Δευτέρα δημοτικού). 7-ից 8 տարեկաններ 3-րդ դասարան (Τρίτη δημοτικού).  8-ից 9 տարեկաններ 4-րդ դասարան (Τετάρτη δημοτικού). 9-ից 10 տարեկաններ 5-րդ դասարան (Πέμπτη δημοτικού). 10-ից 11 տարեկաններ 6-րդ դասարան (Έκτη δημοτικού). 11-ից 12 տարեկաններ Նորմալ դպրոցական օրը սկսվում է առավոտյան ժամը 8.15 և ավարտում է 13.15 -ից մինչև 15.00, կախված դպրոցից։ Այն Դասաժամերը 40 և 90 րոպե են։ Ուսումնական տարին միշտ սկսվում է սեպտեմբերի 11-ին և ավարտվում է հունիսի 15-ին։ Ուսանողներն ունեն ամառային արձակուրդ (մոտ 3 ամիս), Սուրբ Ծննդյան արձակուրդ (2 շաբաթ) և Զատկի արձակուրդ (2 շաբաթ)։ Բացի այդ արձակուրդային ևս չորս օր կա՝ երկու ազգային տոները նշելու համար (28.10 և 25.03)։
Հիմնական առարկաներ
Շաբաթվա մեջ ժամերի քանակը կախված է ուսուցչից ։
Միջնակարգ կրթություն
Պարտադիր կրթության մեջ է մտնում նաև Գիմնազիան (Γυμνάσιο), որն ունի երեք դասարան. 1-ին դասարան, 12-ից 13 տարեկաններ 2-րդ դասարանի, 13-ից 14 տարեկաններ 3-րդ դասարան, 14-ից 15 տարեկաններ Դասերը մեկնարկում են սեպտեմբերի 11-ին և ավարտվում՝ հունիսի 15-18-ը։ Դասերը ավարտվում են մայիսի 31-ին, որից հետո ուսանողները պատրաստվում են տարվա ավարտական քննություններին։ Դասերը կսկսվեն առավոտյան ժամը 8.15 և ավարտվում է 13.45-ից մինչև 14.15-ը, ըստ դպրոցի տեսակի։ Դասաժամերը տևում են 30-ից 45 րոպե՝ 10 և 5 րոպե ընդմիջումներով։
Հունաստանում եղել են 6 տեսակի գիմնազիաներ. Ներկայումս չկա Սպորտի գիմնազիա։
Ավագ դպրոց
Ավագ դպրոցը (Γενικό Λύκειο) կամ ընդհանուր լիցեյը լրացուցիչ միջնակարգ կրթություն է տալիս։ Լրացուցիչ միջնակարգ կրթությունը ըստ 1997 թվականի կրթական բարեփոխումների, կարելի է ստանալ երկու տեսակի կրթական հաստատություններում՝ ընդհանուր վարժարան (1997 թվականից կոչվել են միասնական դպրոց - Ενιαίο Λύκειο, իսկ 2006 թվականից վերանվանվել է ընդհանուր դպրոց - Γενικό Λύκειο) և պրոֆ-տեխնիկական կրթության հաստատություններ (Τεχνικό Επαγγελματικό Εκπαιδευτήριο - տեխնիկումներ)։ Ընդհանուր վարժարանում կրթության տևողությունը 2 կա 3 տարի է, իսկ տեխնիկումում՝ 3 տարի։ 1-ին դասարան, 15-ից 16 տարեկաններ 2-րդ դասարանի, 16-ից 17 տարեկաններ 3-րդ դասարան, 17-ից 18 տարեկաններ Ընդհանուր վարժարանի ատեստատը ընդամենը միջնակարգ կրթությունը հաստատող վկայական է, տեխնիկումի ատեստատը ըստ մասնագիտության աշխատանքի անցնելու իրավունք է տալիս։ Ընդ որում պահպանվում է սովորողների մի հաստատությունից մյուսը տեղափոխվելու հնարավորությունը։ Լրացուցիչ միջնակարգ կրթության կրթական հաստատությունների թվին են պատկանում նաև մասնագիտական ուսուցման ինստիտուտները (Ινστιτούτο Επαγγελματικής Κατάρτισης), որոնք տալիս են պաշտոնական, բայց ոչ դասակարգված կրթություն, քանի որ այնտեղ ընդունվում են ոչ միայն վարժարանի, այլև ավագ դպրոցի շրջանավարտները ։ Ներկայացվել է նոր ուսանողների 1-ին դասարանից ընդհանուր ճեմարանի։
2013 թվականի սեպտեմբերի 12-ին Հունաստանի կրթության նախարար Կոնստանտինոս Արվանիտոպուլոսը պաշտոնապես հայտարարել նոր համակարգի ստեղծումը։
Մասնավոր դպրոցներ
Հունաստանում բազմաթիվ մասնավոր դպրոցներ կան, որոնցում սովորում են տարրական և միջնակարգ դպրոցների աշակերտների 6 % -ը (Եվրամիությունում ամենաբարձր տոկոսն են կազմում)։ Մասնավոր դպրոցում կրթության համար վճարը կազմում է տարեկան €1,500-ից մինչև €13,000 ։
Բարձրագույն դպրոց
Համաձայն Հունաստանի սահմանադրության (հոդված 16.8) ոչ պետական բարձրագույն ուսումնական հաստատությունները արգելված են ։ Պետական Բարձրագույն կրթություն կարելի է ստանալ համալսարաններում և Տեխնիկական կրթության համալսարաններում (Τεχνολογικό Εκπαιδευτικό Ίδρυμα)։ Ընդունելությունը կատարվում է լիցեյի երկրորդ և երրորդ դասարանների քննական արդյունքների հիման վրա։ Բացի այդ 22 տարին լրացած անձինք վիճակ գցելու միջոցով կարող ե դառնալ Հունաստանի բաց համալսարանի ուսանողներ։ Համալսարաններում ուսումնական տարին տևում է սեպտեմբերի 1-ից մինչև հունիսի 21-ը, այն դեպքում, երբ դասերը սկսվում են սեպտեմբերի 11-ից և ավարտվում են հունիսի 15-ին։ Տարվա ընթացքում երկար ատև արձակուրդներ կան Սուրբ ծննդյան տոների և Զատիկի կապակցությամբ։ Արձակուրդներն ընդհանուր առմամբ 4 շաբաթից չեն անցնում ։
Հունաստանի ամենահեղինակավոր համալսարաններից են.
Բարեփոխումներ
2008 թվականին Հունաստանում նախնական կրթության ծախսերը կազմել են 2 097 154 000 եվրո, միջնակարգ կրթության ծախսերը՝ 2 523 807 650 եվրո, Բարձրագույն համալսարանական կրթության ծապխսերը՝ 1 078 554 000 եվրո և Տեխնիկական կրթության ինստիտուտների ծախսերը՝ 409 576 000 եվրո ։ Միջին հաշվով կրթության տարեկան ծախսերը ՀՆԱ-ի 4,4 % -ն է կազմում։ Այս ցուցանիշով Հունաստանը աշխարհում 92-րդ տեղում է ։
Արտաքին հղումներ
Կատեգորիա:Կրթությունը Հունաստանում Կատեգորիա:Կրթություն ըստ երկրի Կատեգորիա:Հունական մշակույթ
Հանքային գազ
Հանքային գազ, այրվող գազ. անջատվում է ածխահանքահորերում, սակավ՝ աղի, մետաղների և ծծմբի հանքարաններում։ Հանքային գազ անգույն է, օդից թեթև, հիմնականում կազմված է մեթանից։ Պարունակում է նաև ազոտ, նեոն, արգոն, ջրածին, ածխաթթու գազ և այլն։ Առաջանում է օգտակար հանածոների հանքավայրերում միկրոօրգանիզմների, ջերմության, ճնշման, երբեմն ռադիոակտիվ ճառագայթման ազդեցությամբ օրգանական նյութերի քայքայման հետևանքով։ Օդում հանքային գազի 5-16% (ըստ մեթանի) պարունակության դեպքում ստեղծվում է պայթուցիկ խառնուրդ, որը կարող է առաջացնել պայթյուններ ու հրդեհներ հանքարաններում և հանքահորերում (Հանքային գազի թույլատրելի կոնցենտրացիան՝ 0, 5%-2%)։ Հանքային գազի քանակության նվազեցումը կատարվում է հանքարանային օդափոխության միջոցով։ Հանքային գազը իջեցնում է թթվածնի կոնցենտրացիան հանքարանային մթնոլորտում, որը կարող է դառնալ շնչահեղձության պատճառ։
Կատեգորիա:Հանքաարդյունաբերություն
Մոհամադ Ռասուլոֆ
Մոհամադ Ռասուլոֆ, իրանցի անկախ կինոռեժիսոր, սցենարիստ, պրոդյուսեր։ Բազմաթիվ կինոփառատոների և մասնագիտական կինոմրցանակների դափնեկիր։
Կենսագրություն
Մոհամադ Ռասուլոֆը ծնվել է 1972 թվականին Իրանի Շիրազ քաղաքում։ Ինը տարեկանում խաղացել է Շիրազի թատրոնում։ Թեհրանում ուսանել է սոցիոլոգիա ։ Ապրում և ստեղծագործում է Թեհրանում և Համբուրգում։
Մոհամադ Ռասուլոֆի առաջին լիամետրաժ գեղարվեստական ֆիլմը՝ «Աղջանուղջ» (Gagooman), թողարկվել է 2002 թվականին և արժանացել է «Բյուրեղապակյա Սիմուրգ» մրցանակի՝ որպես Թեհրանի 2003 թվականի «Ֆաջր» կինոփառատոնի լավագույն ֆիլմ ։ Երկրորդ ֆիլմը՝ «Երկաթյա կղզին» (Jazire-ye ahani), նկարահանվել է 2005 թվականին։
2010 թվականին Մոհամադ Ռասուլոֆը ձերբակալվել է նկարահանման հրապարակում և մեղադրվել առանց թույլտվության նկարահանումների համար։ Իրանական իշխանությունների կողմից դատապարտվել է վեց տարվա ազատազրկման։ Պատիժը կրճատվել է մինչև մեկ տարի և ազատ է արձակվել գրավի դիմաց ։
2011 թվականին Մոհամադ Ռասուլոֆի «Մնաս բարով» ֆիլմն (2011) ընդգրկվել է Կաննի միջազգային կինոփառատոնի ծրագրում, ինչի շնորհիվ Ռասուլոֆի՝ երկրից դուրս գալու արգելքը հանվել է։ 2013 թվականին «Ձեռագրերը չեն այրվում» ֆիլմից (2013) և Կաննի 66-րդ միջազգային կինոփառատոնում դրա ցուցադրությունից հետո Թեհրանի օդանավակայնում առգրավվել են նրա անձնագիրն ու անձնական իրերը։ Ռասուլոֆը գրավի դիմաց  ազատ է արձակվել ։
Մրցանակներ
2013 թվականին Թելուրայդի 40-րդ կինոփառատոնում Արծաթե մեդալ է շնորհվել Մոհամադ Ռասուլոֆին, Քոեն եղբայրներին և Ռոբերտ Ռեդֆորդին։
Արտաքին հղումներ
Կատեգորիա:Իրանցի ռեժիսորներ Կատեգորիա:Իրանցի սցենարիստներ Կատեգորիա:Իրանցի պրոդյուսերներ Կատեգորիա:Իրանցի կինոռեժիսորներ
Ծննդյան օր (մուլտֆիլմ)
«Ծննդյան օր» («День рождения»), խորհրդային նկարված մուլտիպլիկացիոն ֆիլմ ՝ ստեղծված 1959 թվականին ռեժիսորներ Վալենտինա և Զինաիդա Բրումբերգների կողմից դաղստանյան հեքիաթի հիման վրա։
Սյուժե
Ֆաղստանի աուլներից մեկում փոքրիկ Մուրատը, հետևելով, թե ինչպես է պապը տնային գրքում նշում նոր ծնված գառանը, զարմանում է, որ իր մասին այդ գրքում չկա։ Պարզվում է, որ հնուց հաստատվել է սովորույթ, որ մարդու ծննդյան օրը ոչ թե այն օրն է, երբ նա ծնվում է անօգնական, ինչպես գառնուկը, այլ այն օրը, երբ նա արժանանում է իր ծննդյանը։ Լարախաղացների հարևան աուլում մարդու ծննդյան օրը համարվում է այնօրը, երբ նա առաջին անգամ անցնում է պարանի վրայով, Խաղողագործների աուլում՝ այն օրը, երբ մարդը հավաքում է իր առաջին բերքը, իսկ իրենց՝ Ջիգիթների գյուղում մարդը ծնվում է այն ժամանակ, երբ դառնում է ջիգիթ։ Եվ պապը պատմում է մի լեգենդ։
Լեռնային աուլում ապրում էին երկու եղբայր։ Ավագ երբայրը արածեցնում էր ոչխարներին, իսկ կրտսերը դեռ ոչ մի հոգս չուներ։ Այդ ժամանակներում լեռների մեջ ապրում էր չար Աժդահան՝ մի հրեշ, որը սարսափ էր տարածում ամեն կենդանի արարածի վրա։ Մի անգամ նա փոթորկի պես հարձակվում է ոչխարներն արածեցնող ավագ եղբոր վրա, սակայն նա հասցնում է թաքնվել քարանձավում։ Զայրանալով հնարամիտ հովվի վրա՝ Աժդահան հսկայական քարով փակում է քարանձավի մուտքը՝ փակելով նաև լեռնային գետակի ճանապարհը, որն սկսում է աստիճանաբար լցնել քարանձավը։ Սոխակից իմանալով այդ ողբերգության մասին՝ կրտսեր եղբայրը շտապում է օգնության։
Իր ընկերների՝ քարայծի, գառան ու սոխակի հետ նրան հաջողվում է գտնել ու խորամանկությամբ հաղթել հրեշին, գողանալ թանկարժեք քարերով նրա մատանին, որում նրա ուժն որ ու սիրտը։ Այդ մատանու օգնությամբ կրտսեր եղբայրը ջարդում է քարը, ոչնչացնում Աժդահային և ազատում ավագ եղբորը հոտի հետ միասին։ Այդպես փոքրիկ տղան դառնում է իսկական մարդ։
Միայն մարդկանց օգտակար ինչ-որ գործ կատարելուց հետո է մարդը դառնում մարդ։
Թողարկում DVD-ով
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում, որոնցից է՝
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Վալենտինա և Զինաիդա Բրումբերգների մուլտֆիլմեր Կատեգորիա:1959 մուլտֆիլմեր
Հիդրոմետրիա
Հիդրոմետրիա, (հուն՝. հիդրո... և μετ-ρέω — չափել), հիդրոլոգիայի բաժին, որն զբաղվում է գետերի և լճերի ռեժիմի ուսումնասիրման մեթոդիկայի մշակմամբ, ինչպես նաև այդ ռեժիմը բնութագրող պարամետրերի (ջրի հոսքի արագություն, մակարդակ, խորություն ևն) չափման հարցերով։ Հիդրոմետրիան օգտագործում է հիդրոլոգիական ստացիոնար կայանների դիտարկումների տվյալները և լաբորատոր ուսումնասիրությունների արդյունքները։
Դեղին գորգով տունը (ֆիլմ)
«Դեղին գորգով տունը» (La Casa Del Tappeto Giallo), իտալական հոգեբանական թրիլեր՝ նկարահանված 1982 թվականին։ Կինոնկարի ռեժիսորը Կառլո Լիցցանին է ։ Սյուժեի հիմքում ընկած է Ալդո Սալերիի «Թատրոնը տանը» (Teatro a domicilio) պիեսը։
Սյուժե
Ֆրանկան և իր ամուսինը՝ Անտոնիոն որոշում են վաճառել իրենց տան հին դեղին գորգը, որը Ֆրանկայի խորթ հոր նվերն էր։ Անտոնիոն անընդհատ խանդի տեսարաններ է ստեղծում, ինչի պատճառով էլ որոշում են վաճառել գորգը։ Նրանք հայտարարություն են տալիս։ Եվ մի անգամ, երբ Անտոնիոն տանը չէր, զանգահարում է տարօրինակ մի մարդ և ներկայանում որպես պրոֆեսոր։ Վերջինս ցանկություն է հայտնում գնել գորգը։ Սակայն գալով տուն՝ առևանգում է Ֆրանկային և հայտարարում, որ իր կնոջը սպանել է հենց այսպիսի դեղին գորգի վրա։ Ֆրանկան կարողանում է սպանել այդ մարդուն։ Բայց իրականում ի՞նչ է եղել և ի՞նչ գաղտնիք է թաքցնում դեղին գորգը ։
Ծանոթագրություններ
Կատեգորիա:1982 ֆիլմեր Կատեգորիա:Իտալական թրիլեր ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Իտալերեն ֆիլմեր Կատեգորիա:Իտալական քրեական ֆիլմեր Կատեգորիա:Իտալական դրամա ֆիլմեր Կատեգորիա:Նուար ֆիլմեր Կատեգորիա:Իտալական ֆիլմեր
Փայլածո Կապտանյան
Փայլածո Կապտանյան, Հայոց ցեղասպանությունը վերապրած հայուհի, գրող։
1915 թ. Հայոց ցեղասպանության ընթացքում Փայլածոն, լինելով հղի, բռնի տեղահանվել է ու, քայլելով անցնելով Սիրիական անապատով՝ հասել մինչև Հալեպ։
1919 թվականին Փայլածո Կապտանյանը հանդիպել է իր երկու որդիներին, որոնց արտաքսումից առաջ թողել էր մի հույն ընտանիքի խնամքին։ Նրանք տեղափոխվել են ԱՄՆ, որտեղ Փայլածոն աշխատելմ է որպես դերձակ՝ կար անելով ԱՄՆ նախագահ Ֆրանկլին Ռուզվելտի տան համար։
Երկրորդ համաշխարհային պատերազմից հետո Կապտանյանների ընտանիքը տեղափոխվել է Սան Ֆրանցիսկո, որտեղ Փայլածո Կապտանյանը սենյակ է վարձել Լուիս ու Թոմ Դեդոմենիկոների տանը։ Փայլածոն Լուիսին սովորեցրել է հայկական փլավ եփել, ինչի հիման վրա 1955 թվականին Լուիսն իր եղբոր՝ Վինսենտի հետ սկսում են արտադրել Rice-A-Roni ապրանքատեսակը ։
Գրականություն
Կատեգորիա:Հայոց ցեղասպանության ականատեսներ Կատեգորիա:Հայերն Օսմանյան կայսրությունում Կատեգորիա:Ամերիկահայեր Կատեգորիա:Հայոց ցեղասպանությունից փրկվածներ
Ջուլիո Ռոմանո
Պատմությունը
Ջուլիո Ռոմանոն ծնվել է Հռոմում։ Օգնել է Ռաֆայելին իր հիմնական աշխատանքները կատարելիս, մասնավորապես Վատիկանում Էլիդորի և դել-Ինչենդիոյի ստանցաները, ստեղծել մի քանի որմնանկարներ Ֆարնեզինայում, ինչպես նաև Ռաֆայելի նախագծով սկսել է կառուցել Վիլլա Մադաման։ Ջուլիո Ռոմանոն ինքնուրույն աշխատել սկսել է միայն Ռաֆայելի մահվանից հետո, երբ նրան հանձնարարվել է ավարտել իր ուսուցչի սկսած աշխատանքները, ինչպիսիք են Վատիկանի Կոնստանտինի դահլիճները (Կոնստանտինի ճակատամարտը)։
Ջուլիո Ռոմանոյի գործունեության հռոմեական շրջանում ստեղծվել են նաև առասպելական բովանդակությամբ որմնանկարները Լանտե և Մադամա վիլլաներում և եկեղեցական բեմերի մի քանի նկարներ, ինչպիսիք են «Աստվածամայրը Հիսուս Քրիստոսի և Հովհաննեսի հետ» (գտնվում է Սուրբ Պետրոսի խորանում, Հռոմ), «Սուրբ Ստեփանոսի նահատակությունը» (Սուրբ Ստեփանոսի եկեղեցի, Ջենովա) և «Մադոննան» (Դրեզդենի պատկերասրահ։ Ջուլիո Ռոմանոյի առաջին ստեղծագործությունները տոգորված են ռաֆայելյան ոգով և նմանվում են մեծ նկարչի ստեղծագործություններին իրեն կոմպոզիցիայով և երանգապնակով, ինչը մասամբ պայմանավորված է նրանով, որ դրանցից ոմանք կատարվել են ըստ նրա էսքիզների։ Ժամանակի ընթացքում, սակայն, Ռաֆայելի ազդեցությունը Ջուլիո Ռոմանոյի աշխատանքի վրա աստիճանաբար վերացել է, և նրա հետագա աշխատանքները լիովին օտար են ռաֆայելյան ոճին։
Անբնականությունը, ռիսկային և ոչ բնական դիրքերի ու չափազանցության միտումը հատկապես վառ կերպով դրսևորվում է Ջուլիո Ռոմանոյի՝ Մանտուայում ստեղծված աշխատանքներում, ուր նրան հրավիրել է հերցոգ Ֆեդերիկո Գոնզագան։ Այնտեղ՝ հերցոգի պալատում, նա նկարել է որմնանկարներ՝ նվիրված Դիանայի առասպելին ու Տրոյական պատերազմին։
Մանտուայում Ջուլիո Ռոմանոյի ամենահայտնի աշխատանքն իր կողմից կառուցված Պալացո դել Տեի ձևավորումն է։ Վերջինիս ճարտարապետությունը մաներիզմի դարաշրջանի ոճի վառ օրինակ է։ Այդ պալացոյի համար ստեղծված «Տիտանների տապալումը» (1532-34) հսկայական որմնանկարը կարելի է համարել Ջուլիո Ռոմանոյի ստեղծագործության երկրորդ շրջանի ամենաբնորոշ օրինակը։
Նրա աշակերտների թվում էր, մասնավորապես, Ջուլիո Անտոնիո Բոնասոնեն ։
Արտաքին հղումներ
Կատեգորիա:Իտալացի նկարիչներ Կատեգորիա:Իտալացի ճարտարապետներ Կատեգորիա:16-րդ դարի իտալացի նկարիչներ Կատեգորիա:Իտալացի մաներիստ նկարիչներ Կատեգորիա:Իտալացի քանդակագործներ
Ատամանի տուն (Նովոչերկասկ)
Ատամանի տուն (Дом атамана), մշակութային ժառանգության օբյեկտ և XX դարի սկզբի ճարտարապետության հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է հետևյալ հասցեով` Մոսկովյան փողոց, տուն 49 ։
Նկարագրություն
Տունը կառուցվել է 1907 թվականին։ 1915 թվականի տեղեկատու փաստաթղթերում այդ շենքը նշվում է որպես «Ատամանի տուն»։ Թեև Ատամանների պալատը քաղաքում պաշտոնական նստավայր էր, որտեղ ատամաններն անցկացնում էին շատ ժամանակ, սակայն անհրաժեշտ էր նաև շենք` անձնական կարիքների համար։ Նման կառույց էր Մոսկովյան փողոց, 49 հասցեի ատամանի տունը։ Տունը կառուցվել է մոդեռն ոճով։ Նախագծի հեղինակը ճակատը ձևավորելու համար օգտագործել է նախշային ներդրումներ և եզրակալումներ։ Շքամուտքը շեղված է կենտրոնական առանցքից։ Այն ներկայացված է կոպտատաշ քարից կառուցված պատուհանով կամարի տեսքով, կողքերին նուրբ բուսական հյուսվածքի տեսքով զարդանախշ է։ Շքամուտքն ավարտվում է ատտիկոս ունեցող լայն քիվով։ Տան ձախ և աջ կողմերում տարբեր քանակությամբ պատուհաններ են, որոնք զարդարված են հյուսված նախշերով։ Տունը զարդարում է երկաթե ծածկը, իսկ դարպասները ատամանի տունը բաժանում են Կիրյունինի տնից։
Տան շինարարության ժամանակ տարածքում ստեղծվել է տարբեր ոճի երկու դարպաս։ Առաջին դեպքում օգտագործվել են հորիզոնական և ուղղահայաց գծեր, երկրորդ դեպքում կիրառվել են կորագիծ ուրվագծեր։ Երկրորդ համաշխարհային պատերազմի ավարտից հետո` 1940-ական թվականներին, այդ տանը գտնվում էր Նովոչերկասկի կայազորի պետի բնակարանը ։ Այդ տանն ապրել են Ռուսաստանի քաղաքացիական պատերազմի հերոսներ Եպիֆան Կոֆտյուխը և Ստեպան Վոստրեցովը։
1992 թվականից տունը համարվում է ճարտարապետական հուշարձան ու մշակութային ժառանգության օբյեկտ և պաշտպանվում է օրենքով ։
XXI դարում այդ շենքում գործում է մանկապարտեզ ։
Ծանոթագրություններ
Կատեգորիա:Նովոչերկասկի շենքեր և կառույցներ Կատեգորիա:Ռուսաստանի մշակութային ժառանգություն
Պոմպեյ (քաղաք)
Պոմպեյ  (Pompei), քաղաք Իտալիայում՝ Կամպանիա մարզի Նեապոլի գավառում։ Սահմանակից է Բոսկոռեալե, Կաստելլամարե դի Ստաբիա, Սանտ'Անտոնիո Աբատե, Սանտա Մարիա լա Կարիտա, Սկաֆատի, Տոռե Անունցիատա համայնքներին  ։
Բնակչության թվաքանակը 2014 թվականի տվյալներով եղել է 25.397 : Բնակչության խտությունը կազմում է 2146 մարդ/կմ²։ Համայնքն զբաղեցնում է 12,4 կմ² տարածք։ Փոստային ինդեքս՝ 80045, հեռախոսային կոդ՝ 081։
Քաղաքը հիմնադրվել է 1891 թվականին՝ Վեզուվի ժայթքումից 79 թվականի օգոստոսի 24-ին ոչնչացված նույնանուն քաղաքի ավերակների մերձակայքում։
Ժողովրդագրություն
'''Բնակչության թվաքանակի փոփոխությունները.
Լարիսա Բաղդասարյան
Լարիսա Բաղդասարյան, հայ դաշնակահար։
Կրթություն
Լարիսա Բաղդասարյանը ծնվել է 1993 թվականի ապրիլի 5-ին, Երևանում։ Դաշնամուր նվագել է հինգ տարեկան հասակից։ 6 տարեկանում ընդունվել է Երևանի Էդուրադ Միրզոյանի անվան երաժշտական դպրոցի դաշնամուրային բաժին։ 2000-2010 թթ. սովորել է Երևանի Հ. Հայրապետյանի անվան թիվ 78 միջնակարգ դպրոցում։ 2003 թվականին ընդունվել է Երևանի Սայաթ-Նովայի անվան երաժշտական դպրոց։ 2007-2010 թվականներին սովորել է Երևանի Պյոտր Չայկովսկու անվան երաժշտական դպրոցում, 2010-2014 թվականներին՝ Երևանի Կոմիտասի անվան պետական կոնսերվատորիայի դաշնամուրային բաժնում։ 2014-2016 թվականներին սովորել է Ցյուրիխի կոնսերվատորիայի մագիստրատուրայում (պրոֆեսոր Կառլ Անդրեաս Կոլլի դասարան), 2017-2019 թվականներին` Ցյուրիխի կոնսերվատորիայի երաժշտական մանկավարժություն բաժնում ։ Համերգներով և մրցույթներով հանդես է եկել Գերմանիայի, Շվեյցարիայի և Հայաստանի մի շարք քաղաքներում ։
Ծանոթագրություններ
Կատեգորիա:Հայ դաշնակահարուհիներ
Ճապոնական կինո
Կատեգորիա:Ճապոնիայի մշակույթ
Շերի Քերրի
Կենսագրություն
Շերի Քերրին ծնվել է Կալիֆոռնիա նահանգի Էնսինո քաղաքում՝ Դոն Քերիի և դերասանուհի Մերի Հարմոնի ընտանիքում, ունեցել է երկու քույր՝ դերասանուհի Սոնդրան և երկվորյակ քույրը՝ Մարին ։
Շերիի առաջին կուռքը Դևիդ Բոուին էր, լինելով նրա համերգին՝ նա կտրել և ներկել է մազերը Դևիդի նման։ English Disco ակումբում նա ծանոթացել է Կիմ Ֆոուլիի և Ջոան Ջետի հետ, նրանք Շերիին հրավիրել են իրենց նոր խմբի լսումներին և նրա ելույթի (սեփական երգով) տպավորության տակ անմիջապես տեղում գրել են «Cherry Bomb» երգը, որը որոշ ժամանակ անց դարձել է պատանիների հիմնը։ Այսպիսով, Շերին տասնվեց տարին դեռ չլրացած՝ դարձել է The Runaways-ի անդամ ։ «Bomp!» ամսագիրը նրան նկարագրել է որպես «Իգի Փոփի և Բրիժիտ Բարդոյի կորած դուստր»։ Ներքնազգեստով 16-ամյա աղջկա ելույթներին գալիս էր տղամարդկանց բազմություն։ Խոսակցություններ կային, որ նա ապօրինի թմրանյութեր է օգտագործել, և դրա պատճառով խումբը կազմալուծվել է։
Runaways-ի հետ երեք ալբոմներից հետո (The Runaways, Queens of Noise, Live in Japan) Քերրին սկսել է ձայնագրել անհատական ալբոմներ (Beauty's Only Skin, Deepand Messin՝ քրոջ՝ Մարիի հետ)։
Այնուհետև նա աշխատել է որպես դերասանուհի։ Նկարահանվել է այնպիսի ֆիլմերում, ինչպիսիք են «Աղվեսները», «Մակաբույծ», «Ալիքի երկարությունը», «Մթնշաղի գոտին», «Հարուստ աղջիկը» և այլն։
1990-ականներին Քերրին ամուսնացել է դերասան Ռոբերտ Հեյսի հետ, և նրանք ունեցել են մեկ որդի` Ջեյք Հեյզը։ Ներկայումս նրանք ամուսնալուծված են ։
2010 թվականին լույս է տեսել «Runaways» ֆիլմը՝ երաժշտական կենսագրական դրամա, որը կենտրոնացած էր Քերրիի և Ջետի հարաբերությունների վրա։ Ֆիլմում Քերրիի դերը խաղացել է Դակոտա Ֆենինգը։
2011 թվականին Քերրին հայտարարել է նոր ալբոմի մասին (առաջինը՝ սկսած 1980 թվականից), որի պրոդյուսերը եղել է Մեթ Սորումը՝ Guns N' Roses-ի թմբկահարը։
Արտաքին Հղումներ
Կատեգորիա:Ամերիկացի ռոք երգիչներ Կատեգորիա:Ամերիկացի կինոդերասանուհիներ Կատեգորիա:Դերասանուհիներ այբբենական կարգով Կատեգորիա:Ամերիկացի երգիչներ Կատեգորիա:Ֆեմինիստ արվեստագետներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երաժիշտներ Կատեգորիա:Ամերիկացի կոմպոզիտորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստատեսային դերասանուհիներ
Մաշտոց (4662)
Ծանոթագրություններ
Կատեգորիա:Մատենադարանի ձեռագրեր
Ֆրեդերիկ Ստյուարտ Չարչ
Կենսագրություն
Ծնվել է 1842 թվականի դեկտեմբերի մեկին Միչիգան նահանգի Գրանդ-Րապիդս քաղաքում ։ Նրա հայրը հայտնի փաստաբան էր, քաղաքական կարևոր գործիչ։ 13 տարեկանում Ֆրեդերիկն ավարտել է դպրոցը և աշխատանքի անցել Չիկագոյի American Express նոր ստեղծված թղթատար կազմակերպությունում, նպատակ ունենալով զարգացնել բիզնես կարիերա։ 13 տարեկանում նա ծառայել է Միության Բանակում Union Army` Միացյալ Նահանգներում քաղաքացիական պատերազմի ժամանակ։ Դեմոբլիզացիայից հետո նա վերադարձել է Չիկագո և որոշել է իր կյանքը նվիրել արվեստին, Չիկագոյի արվեստի ինստիտուտում Վոլտեր Շիրլոուի ղեկավարությամբ սկսել է ուսումնասիրել նկարչություն։ 1870 թվականին նա որոշել է շարունակել իր ուսումը Նյու Յորքում, որը դարձել է նրա տունը կյանքի հետագա տարիների համար։ Չեչչը ընդունվել է Դիզայնի ազգային ակադեմիա, որտեղ սովորել է Լեմուելա Ուիլմետրայի հետ։ Ավելի ուշ նա միացել է Նյու Յորքի արվեստի ուսանողական լիգայի դպրոցին, որը ղեկավարում իր ուսուցիչ Վոլտեր Շիրլոուն, և այնտեղ աշխատել է իր ողջ կյանքի ընթացքում։ 1870-ականներին Ֆրեդրիկ Չեչչն արդեն հայտնի էր որպես տաղանդավոր նկարիչ։ Նրա աշխատանքները տպագրվել են թերթերում և ամսագրերում, ինչպես նաև` տարբեր ալմանախներում և բացիկներում։ 1883 թվականին նա ընտրվել է Դիզայնի ազգային ակադեմիայի թղթակից անդամ, իսկ 1885 թվականին դարձել է ակադեմիայի լիիրավ անդամ։ 1924 թվականի փետրվարի 16-ին հիվանդանում է և տեղափոխվում հինգերորդ պողոտայում գտնվող հիվանդանոց։ Մահացել է նույն ամսի փետրվարի 18-ին Նյու Յորքում, նրա մարմինը դիակիզվել է, իսկ մոխիրը` ոչնչացվել։ 1924 թվականի մայիսին Գրանդ-Րապիդս քաղաքում տեղի է ունեցել նրա հիշատակի ցուցահանդեսը։
Աշխատանքներ
Նկարչի աշխատանքները գտնվում են Ֆուլթոնի դեկորատիվ արվեստի պատկերասրահի և Վաշինգտոն նահանգի գեղարվեստի թանգարանի մշտական հավաքածուներում։ Չեչչի աշխատանքներից մի քանիսը գտնվում են Սմիթսոնյան ինստիտուտում։ 1979 թվականին նրա աշխատանքները ներկայացվել են American Imagination and Symbolist Painting ցուցահանդեսում։
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի պատկերազարդողներ Կատեգորիա:Ամերիկացի գրաֆիկական դիզայներներ
Պորտիչի
Պորտիչի (Portici), քաղաք Իտալիայում՝ Կամպանիա մարզի Նեապոլի գավառում։ Սահմանակից է Սան Ջորջո ա Կրեմանո համայնքին ։
Բնակչության թվաքանակը 2004 թվականի տվյալներով եղել է 57.777, 2014 թվականին՝ 55.537 : Բնակչության խտությունը կազմում է 14.726 մարդ/կմ²։ Համայնքն զբաղեցնում է 4 կմ² տարածք։ Փոստային ինդեքս՝ 80055, հեռախոսային կոդ՝ 081։
Քաղաքի հովանավորն է սուրբ Կիր Ալեքսանդրիսկին, բժիշկ, ով աշխատում է անհատույց։ Տոնը նշվում է հունվարի 31-ին։
Քաղաքի գլխավոր տեսարժան վայրը նեապոլիտանական թագավորների ամառային պալատն է, որը կառուցվել է բարոկկո ոճով 1730-ականների վերջին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
ԱՄՆ դրամահատարան
ԱՄՆ դրամահատարանը Միացյալ Նահանգների համար արտադրում է շրջանառության մետաղադրամներ ապրանքափոխանակության և առևտրի իրականացման համար, ինչպես նաև վերահսկում է ձուլակտորներիի շարժը։ Այն թղթադրամ չի արտադրում. այդ պատասխանատվությունը պատկանում է Փորագրության և տպագրության գրասենյակին (Bureau of Engraving and Printing): Դրամահատարանը ստեղծվել է Ֆիլադելֆիայում 1792 թվականին և անմիջապես միացել է այլ կենտրոնների, որոնց մետաղադրամները դրոշմվել են իրենց սեփական դրամահատարանի տարբերանշաններով։ Ներկայումս գործում են մետաղադրամներ արտադրող չորս ակտիվ դրամահատարաններ` Ֆիլադելֆիա, Դենվեր, Սան Ֆրանցիսկո և Վեստ Փոյնթ։
Պատմություն
Դրամահատարանը ստեղծվել է Կոնգրեսի կողմից դրամահատման 1792 որոշմամբ և սկզբնապես տեղակայվել է Պետական դեպարտամենտում։ Դրամահատման որոշման պայմանների համաձայն, առաջին դրամահատարանի շենքը Ֆիլադելֆիայում էր, այն ժամանակ ԱՄՆ մայրաքաղաքը; դա Սահմանադրության համաձայն կառուցված Հանրապետության առաջին շենքն էր։ Ներկայումս դրամահատարանի գլխամասային գրասենյակը գտնվում է Վաշինգտոնում։ Այն ղեկավարում է Ֆիլադելֆիայում, Դենվերում, Սան Ֆրանցիսկոյում և Վեսթ Փոյնթում (Նյու Յորք) գտնվող դրամահատարանները և Ֆորտ Նոքսի, Կենտուկի, ոսկու պահեստարանները։ Պաշտոնապես դրամահատարաններ (մասնաճյուղեր) են տեղակայված եղել նաև Կարսոն Սիթիում, Նևադա; Շառլոտում, Հյուսիսային Կարոլինա; Դալոնեգայում, Ջորջիա; Նոր Օռլեանում, Լուիզիանա; և նույնիսկ Մանիլայում, Ֆիլիպիններ ։
Սկզբնապես լինելով Պետական դեպարտամենտի մաս, դրամահատարանն անկախ կազմակերպություն է դարձել 1799 թվականին ։ 1873 թվականի դրամահատման որոշման համաձայն, դրամահատարանը դարձավ Գանձապետական դեպարտամենտի մի մասը։ 1981 թվականին այն գտնվում էր Միացյալ Նահանգների Գանձապետարանի հովանու ներքո։ Այսօրվա շրջանառվող մետաղադրամները հատվում են բացառապես Գանձապետարանի հաշվին։
1792-1795 թվականներին Միացյալ Նահանգների դրամահատարանի առաջին տնօրենը հայտնի գիտնական Դեյվիդ Ռիթենհաուսն էր։ Այդ պաշտոնը վերջին ժամանակներս զբաղեցրել էր Էդմունդ Ս. Մոյը մինչև 2011 թվականի հունվարի 9-ի իր հրաժարականը։ Պաշտոնը թափուր էր մնացել մինչև 2018 թվականը Դեյվիդ Ջ. Ռայդերի կողմից զբաղեցնելը ։ Հենրի Վոյթը առաջին կառավարիչն էր և գլխավոր դրամահատը, որին է վստահվել ԱՄՆ առաջին մետաղադրամներից որոշների էսքիզները։ Դրամահատարանում մեկ այլ կարևոր պաշտոն է գլխավոր փորագրիչի պաշտոնը, որը զբաղեցվել է այնպիսի մարդկանց կողմից, ինչպիսիք են Ֆրենկ Գասպարոն, Ուիլյամ Բարբերը, Շառլ Ի. Բարբերը, Ջեյմս Բ. Լոնգակրը և Քրիստիան Գոբրեխտը։
1792 թվականին «Ye Olde Mint» անունով հայտնի շենքում Ֆիլադելֆիայի դրամահատարանի բացման ժամանակից ի վեր դրամահատարանը ղեկավարում է Միացյալ Նահանգների տարբեր մասնաճյուղային ձեռնարկությունները։ Դրամահատարանի մասնաճյուղերի բացումը առաջ բերեց դրամահատարանների տարբերանշանների անհրաժեշտություն, որը ցույց կտար մետաղադրամների վրա դրանք արտադրողների հաստատումը։ Այս մասնաճյուղերից առաջինը եղել են Շառլոտ, Հյուսիսային Կարոլինա (1838-1861), Դալոնեգա, Ջորջիա (1838-1861) և Նոր Օռլեան, Լուիզիանա (1838-1909) մասնաճյուղերը։ Եվ Շառլոտը (C տարբերանշան), և Դալոնեգան (D տարբերանշան) բացվել են, որպեսզի օժանդակեն ոսկու տեղական պաշարները մետաղադրամի վերածմանը, և հատում էին միայն ոսկե դրամներ։ 1861 թվականի քաղաքացիական պատերազմը մշտապես փակեց այս երկու հիմնարկները։ Նոր Օռլեանի դրամահատարանը (տարբերանշանը՝ Օ) փակվեց քաղաքացիական պատերազմի սկզբում (1861 թվականին) և չի վերաբացվել մինչև 1879 թվականի Վերակառուցման ավարտը։ Այս երկու կրճատումների ընթացքում որպես դրամահատման ձեռնարկություն այն արտադրում էր տասնմեկ տարբեր անվանումներով ոսկե և արծաթե դրամներ, չնայած միայն 10 անվանումներն են միաժամանակ հատվել այնտեղ (1851 թվականի արծաթե երեք սենթանոց դրամներ, հինգ սենթանոցներ, տասը սենթանոցներ, քսանհինգ սենթանոցներ, կես դոլարանոցներ և ոսկե մեկ դոլարանոցներ, ոսկե երկուսուկես դոլարանոցներ (քառորդ արծիվներ), ոսկե հինգ դոլարանոցներ (կես արծիվներ), ոսկե տասը դոլարանոցներ (արծիվներ) և ոսկե քսան դոլարանոցներ (կրկնակի արծիվներ)։ Դրամահատարանի նոր մասնաճյուղը բացվեց 1870 թվականին Կարսոն քաղաքում, Նևադա։ Այն գործեց մինչև 1893 թվականը, 1886-ից մինչև 1888 թվականը երեք տարի տևողությամբ դադարով։ Շառլոտի և Դալոնեգայի մասնաճյուղերի նման, Կարսոն քաղաքի դրամահատարանը (CC տարբերանշանով) բացվել է տեղական թանկարժեք մետաղների պաշարների իրացմանը նպաստելու համար, այս դեպքում՝ արծաթե մեծ հանքերակի։ Թեև այնտեղ արտադրվել են նաև ոսկե մետաղադրամներ, ոչ մի ոչ ազնիվ մետաղադրամներ չեն եղել։
1911 թվականին դրամահատարանը տնօրենի կին պաշտոնակատար ուներ, Մարգարետ Քելլին, այդ ժամանակ ամենաբարձր վարձատրվող կինը կառավարության աշխատավարձի ցուցակում։ Նա հայտարարեց, որ գրասենյակի ներսում կանայք հավասարապես են վճարվում ։
ԱՄՆ դրամահատարանի մասնաճյուղը (Մանիլայի դրամահատարանը) հիմնադրվել է 1920 թվականին Մանիլայում, Ֆիլիպիններում, որն այն ժամանակ Միացյալ Նահանգների տարածք էր։ Մինչ օրս Մանիլայի դրամահատարանը միակ ամերիկյան դրամահատարանն է, որը կառուցվել է մայրցամաքային ԱՄՆ-ից դուրս և պատասխանատու էր մետաղադրամների արտադրության համար (մեկ, հինգ, տասը, քսան և հիսուն սենտավո դրամական միավորներ)։ Այս մասնաճյուղը գործել է 1920-1922 թվականներին, այնուհետև՝ կրկին 1925-1941 թվականներին։ Այս դրամահատարանի կողմից հատված մետաղադրամները կրում են M տարբերանշանը (Մանիլայի համար) կամ  չեն կրում ընդհանրապես, այդ ժամանակվա Ֆիլադելֆիայի դրամահատարանի նման։
1864 թվականին թույլատրվել է Դը Դալլեսում (Օրեգոն) մասնաճյուղի կառուցումը։ Շինարարությունը դադարեցվել է 1870 թվականին, և շենքը երբեք չի արտադրել որևէ մետաղադրամ, թեև շենքը դեռ կանգուն է։
Գործող ձեռնարկություններ
Գործող դրամահատարանները չորսն են՝ Ֆիլադելֆիայի, Դենվերի, Սան ֆրանցիսկոյի և Վեսթ Փոյնթի։
Ֆիլադելֆիա
Դրամահատարաններից ամենամեծ ձեռնարկությունն է Ֆիլադելֆիայի դրամահատարանը։ Գործող դրամահատարանը, որը բացվել է 1969 թվականին, Ֆիլադելֆիայի չորրորդ դրամահատարանն է։ Առաջինը կառուցվել է 1792 թվականին, երբ Ֆիլադելֆիան դեռևս Միացյալ Նահանգների մայրաքաղաքն էր, և սկսել է գործել 1793 թվականից։ Մինչև 1980 թվականը Ֆիլադելֆիայում հատվող դրամները ոչ մի տարբերանշան չունեին, բացառությամբ Սյուզան Բ. Էնթոնիի դոլարի և պատերազմի ժամանակվա Ջեֆերսոն Նիկելի։ 1980 թվականին P տարբերանշանն ավելացվեց ԱՄՆ բոլոր մետաղադրամներին, բացառությամբ ցենտի։ Մինչև 1968 թվականը Ֆիլադելֆիայի դրամահատարանը պատասխանատու էր գրեթե բոլոր պաշտոնական կայուն դրամահատման համար։ Ֆիլադելֆիան նաև ԱՄՆ մետաղադրամի արտադրության գործընթացի վերջնական ձևավորման վայր է, և այնտեղ տեղակայված են նաև դրամի փորագրման և նախագծման բաժինները։
Սան Ֆրանցիսկո
Սան Ֆրանցիսկոյի դրամահատարանը բացվել է 1854 թվականին Կալիֆոռնիայի Ոսկե Ռուշ ոսկու հանքավայրին սպասարկելու համար, օգտագործում է S տարբերանշանը։ Այն շատ արագ մեծացավ և տեղափոխվեց նոր հաստատություն 1874 թվականին։ Այս շենքը, 1906 թվականի Մեծ երկրաշարժից և հրդեհից փրկված սակավաթիվ շենքերից մեկը, ծառայեց մինչև 1937 թվականը, երբ բացվեց ներկայիս ձեռնարկությունը։ Այն փակվել է 1955 թվականին, այնուհետև մեկ տասնամյակ անց վերաբացվել է 60-ականների կեսերի մետաղադրամների սակավության ընթացքում։ 1968 թվականին այն Ֆիլադելֆիայից ստացավ ամենաշատ կայուն մետաղադրամների արտադրանքը, իսկ 1975 թվականից ի վեր այն օգտագործվել է բացառապես ամուր մետաղադրամների համար, բացառությամբ Էնթոնիի դոլարի և 1980-ականների սկզբին հատված ցենտի մի խմբաքանակի։ (Այս ցենտերը չեն տարբերվում Ֆիլադելֆիայում հատված մետաղադրամներից)։
Վեստ Փոյնթ
Վեստ Փոյնթի մասնաճյուղը հանդիսանում է նորագույն դրամահատարան, որը դրամահատարանի մասնաճյուղի պաշտոնական կարգավիճակ 1 ստացել 1988 թվականին։ Նրա նախորդը՝ Վեստ Փոյնթի ձուլակտորների գանձարանը, բացվել է 1937 թվականին, և ցենտերը այնտեղ արտադրվել են 1973 թվականից մինչև 1986 թվականը։ Սրա հետ միասին, որոնք Ֆիլադելֆիայում արտադրվածներին նույնական են, Վեստ Փոյնթը հատել է W տարբերանշան կրող հիշատակի և կայուն մետաղադրամների մեծ խմբաքանակ։ 1996 թվականին Վեստ Փոյնթը արտադրում էր տասը սենթանոցներ, բայց կոլեկցիոներների, այլ ոչ թե շրջանառության համար, և Վեստ Փոյնթի դրամահատարանը մինչև այժմ օգտագործվում է որպես Միացյալ Նահանգների ոսկու ձուլակտորի պաշարների մի մասի պահեստարան, և Վեստ Փոյնթը այժմ Միացյալ Նահանգների ոսկե, արծաթե և պլատինե Ամերիկյան Արծիվ մետաղադրամների համար նախատեսված արտադրական ձեռնարկություն է։
Ֆորտ Նոքս
Ոչ որպես դրամահատարան, Միացյալ Նահանգների Ֆորտ Նոքսի ձուլակտորների պահեստարանը Կենտուկիում դրամահատարանի մեկ այլ ձեռնարկություն է։ Նրա հիմնական նպատակը Միացյալ Նահանգների և այլ երկրների ոսկու և արծաթի ձուլակտորների պահուստների պահպանումն է։
Գործառույթներ
Դրամահատարանը ղեկավարում է խոշոր առևտրային մարկետինգային ծրագրեր։ Արտադրանքի շարքը ներառում է կոլեկցիոներների համար հատուկ մետաղադրամներ, ազգային մեդալներ, Ամերիկյան ոսկե, արծաթե և պլատինե Արծիվ ներդրումային մետաղադրամներ, ինչպես նաև ազգային իրադարձություններ նշող հիշատակի մետաղադրամներ, ինչպիսին է Սահմանադրության երկու հարյուր ամյակը։ Դրամահատարանի գործառույթները ներառում են՝
Նշենք, որ դրամահատարանը պատասխանատու չէ ամերիկյան թղթադրամների արտադրության համար, Դա Փորագրության և տպագրության գրասենյակի պատասխանատվությունն է։
2000 թվականին դրամահատարանը պատասխանատու էր 28 միլիարդ մետաղադրամների արտադրության համար։ Տես Միացյալ Նահանգների մետաղադրամի արտադրությունը ամենամյա արտադրական ծավալի համար։
ԱՄՆ-ի դրամահատական ոստիկանությունը, դաշնային իրավապահ ուժային գործակալությունը պատասխանատու են դրամահատական ձեռնարկությունների, աշխատողների և պահուստների պաշտպանության համար։
Դրամական տարբերանշաններ
Բացառությամբ 1838 և 1839 թվականների կարճ ժամանակահատվածի, Միացյալ Նահանգների դրամահատարանների մասնաճյուղերում հատված բոլոր մետաղադրամները 1908 թվականից առաջ որպես այդ մասնաճյուղի տարբերանշան դրոշմվում էին դրամի հակառակ կողմում։ Ոսկե և արծաթե մետաղադրամների բավականին շատ անվանումները այս երկու տարիների ընթացքում դրոշմվում էին այդ դրամի դիմերեսի (ճակատային) կողմում Դալոնեգայի, Շառլոտի և Նոր Օռլեանի դրամահատարանների մասնաճյուղերի տարբերանշաններով (համապատասխանաբար D, C և O) ուղղակի թվանշանի վերևում։ Կարսոն Սիթին, որը 1870-ից մինչև 1893 թվականները ծառայել է որպես ԱՄՆ դրամահատարանի մասնաճյուղ, թողարկում էր մետաղադրամներ՝ CC տարբերանշանով։ Մանիլայի դրամահատարանը (Միացյալ Նահանգների միակ արտասահմանյան դրամահատարանը, որն արտադրում է ԱՄՆ տերիտորիալ և կառավարության մետաղադրամներ) 1920-1941 թվականներին օգտագործում էր M տարբերանշանը։
Հինգ սենթանոցի (նիկելի), տասը սենթանոցի (դայմի), քառորդ և կես դոլարանոցների տարբերանշանները տեղափոխվեցին մետաղադրամի դիմերես 1968 թվականին, ինչպես նաև մեկ դոլարանոց մետաղադրամի դիմերեսին հայտնվեցին 1971 թվականին՝ դրա վերաթողարկումից սկսած։
կիսանդրու աջ մասի տարեթվի վրա։
Երկրորդ համաշխարհային պատերազմի ընթացքում նիկելի պակասի պատճառով հինգ ցենտանոց մետաղադրամի բաղադրությունը փոխվել է արծաթի պարունակության առումով։ Այս փոփոխության կատարման արդյունքում Ֆիլադելֆիայում հատված նիկելների վրա (որոնք մինչ այդ տարբերանշան չունեին) հայտնվեց P տարբերանշանը Մոնտիչելոյի գմբեթի վերևում գտնվող դաշտում։ Սան Ֆրանցիսկոյի դրամահատարանի նիկելները հատված էին նույն ձևով, իսկ Դենվերի դրամահատարանի նիկելները արտացոլում էին 1943 թվականի փոփոխությունը։ Տարբերանշանի այս նոր դիրքը շարունակվեց մինչև 1946 թվականը, երբ նիկելը վերադարձավ իր նախապատերազմական բաղադրությանը։
P տարբերանշանի օգտագործումը դադարեց պատերազմից հետո, իսկ 1979 թվականին հայտնվեց Էնթոնիի դոլարի վրա։ 1982 թվականին այն հայտնվեց կանոնավոր թողարկվող յուրաքանչյուր այլ մետաղադրամի վրա, որը, բացառությամբ 2017 թվականի Լինքոլնի ցենտի, դեռևս չունի P տարբերանշան։ 1980-ականներին Սան Ֆրանցիսկոյում (բացի կայուններից) և Վեսթ Փոյնթում հատված շրջանառվող ցենտերը նույնպես չունեին տարբերանշաններ, քանի որ իրենց ձեռնարկությունները օգտագործվում էին Ֆիլադելֆիայի արտադրությունը համալրելու համար։ Հաշվի առնելով յուրաքանչյուր հաստատությունում արտադրված սահմանափակ քանակությունը, դրանք կարող էին պահվել որպես հավաքածուի դրամներ։
2017 թվականին ԱՄՆ դրամահատման 225-ամյակի հիշատակի համար մետաղադրամի ավելի քան հարյուրամյա պատմության մեջ P տարբերանշանը տեղադրվեց Ֆիլադելֆիայում հատված Լինքոլնի ցենտի դիմերեսին։ P տարբերանշանը Ֆիլադելֆիայում հատված 2018 շրջանառության մետաղադրամների վրա նորից չհայտնվեց ։
Ծանոթագրություններ
Կատեգորիա:1792 հիմնադրումներ ԱՄՆ-ում Կատեգորիա:Դրամահատարաններ
Ռակալմուտո
Ռակալմուտո (Racalmuto; Racalmutu), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 8222 մարդ (2016 թ.), բնակչության խտությունը կազմում է 120,73 մարդ/կմ²։ Զբաղեցնում է 68,1 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ 0922։
Բնակավայրի հովանավորը սուրբ Ռոզալիան է։ Բնակավայրի տոնը նշվում է սեպտեմբերի 4-ին։
Կոմունայում զարգացած է գյուղատնտեսությունը։ Մշակում են ցորեն, ձիթապտուղ, արտադրում են գինի։ Նախկինում նաև զարգացած էր հանքերից ծծմբի և աղի արտահանումը ։
Ժողովրդագրություն
Բնակչության աճը
Անվանի մարդիկ
Ռակալմուտոյում է ծնվել հայտնի սիցիլիացի գրող Լեոնարդա Շաշան ։
Ծանոթագրություններ
Կատեգորիա:Իտալիայի բնակավայրեր Կատեգորիա:1038 թվականին հիմնադրված բնակավայրեր
Ոսկրոտ կնքամայրը (ֆիլմ)
«Ոսկրոտ կնքամայրը» (La commare secca, այլ անվանումներ՝ «Ոսկրոտը», «Ոսկրոտ մահ» ), իտալական գեղարվեստական ֆիլմ դետեկտիվ և դրամա ժանրերում։ Կինոնկարը էկրաններ է բարձրացել 1962 թվականին և համարվում է Բեռնարդո Բերտոլուչիի առաջին լիամետրաժ աշխատանքը։
Սյուժե
Առավոտյան Հռոմի մոտակայքում հայտնաբերվում է տարիքով պոռնիկի դի։ Ոստիկանությունը սկսում է հետաքննությունը և հարցաքննում է բոլորին, ովքեր գիշերը եղել են մոտակա այգում։ Էկրանին պատկերվում են կասկածյալների՝ քրեական աշխարհին մոտեցող պատանի Լուչանոյի, նախկին գող Բուստելիի, որը դատապարտվել է տասնյոթ անգամ, հոգեպես անկայուն զինվոր Թեոդորո Կոզենտինոյի, Ֆրիուլիից փայտեներբան ոտնամաններով անհայտ մեկի, երկու խեղճ սիրահարների, որոնք սիրած աղջիկներին ճաշի հրավիրելու համար գումար են փնտրում, ինչպես նաև համասեռականի հիշողությունները։ Ֆիլմի վերջում գտնում են մեղավորին և ձերբակալում։
Արտաքին հղումներ
Կատեգորիա:1962 ֆիլմեր Կատեգորիա:Իտալական դրամա ֆիլմեր Կատեգորիա:Իտալերեն ֆիլմեր Կատեգորիա:Իտալական քրեական ֆիլմեր Կատեգորիա:Սև-սպիտակ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Իտալական ֆիլմեր
Տիբոր Բենեդեկ
Տիբոր Բենեդեկ (հունգարերեն՝ Tibor Benedek, ), հունգարացի նախկին ջրագնդորդ, օլիմպիական եռակի չեմպիոն։ Ջրագնդակի Հունգարիայի հավաքականի կազմում ոսկե մեդալներ է նվաճել 2000, 2004, 2008 թվականների օլիմպիական խաղերում ։ Արժանացել է նաև մարզական այլ պարգևների թե՛ որպես ակումբային ու հավաքական թիմերի խաղացող և թե՛ որպես ջրագնդակի Հունգարիայի հավաքականի գլխավոր մարզիչ։
Մարզական կարիերա
Տիբորն իր մարզական կարիերան սկսել է Բուդապեշտի կենտրոնական մարզադպրոցում, որտեղ մարզվել ու մրցելույթներով հանդես է եկել 1980-1989 թվականներին ։ 190 սանտիմետր հասակ, 96 կիլոգրամ կշիռ ունեցող մարզիկը ջրագնդակի Հունգարիայի ազգային հավաքականում իր առաջնելույթն ունեցել է 1990 թվականին։ 1992-ին մասնակցել է Բարսելոնում անցկացված ամառային օլիմպիական խաղերին (գրավել են 6-րդ տեղը), 1993-ին ու 1995-ին նվաճել Եվրոպայի առաջնության արծաթե մեդալները, հաջորդ օլիմպիադայում (1996 թ. Ատլանտայում) գրավել չորրորդ տեղը ։ 1997-ին Հունգարիայի հավաքականի կազմում հռչակվել է Եվրոպայի չեմպիոն, 1998-ին՝ աշխարհի փոխչեմպիոն։
Տիբոր Բենեդեկի մարզական կարիերայի բարձրակետը Սիդնեյի (2000 թ.), Աթենքի (2004 թ.) և Պեկինի (2008 թ.) միմյանց հաջորդած, ջրագնդակի Հունգարիայի հավաքականի համար եռակի հաղթական օլիմպիադաներն են, հատկապես եթե նկատի առնենք, որ եզրափակիչ լարված հանդիպումներում նա աչքի է ընկել՝ դառնալով վճռորոշ գոլերի հեղինակ ։
Հավաքականի մարզիչ
2012 թվականի վերջերից Տիբոր Բենեդեկը գլխավորել է ջրագնդակի Հունգարիայի հավաքականը, որը հաջորդ իսկ տարում նվաճել է աշխարհի չեմպիոնի ոսկե մեդալները, իսկ 2016 թվականին Ռիո դե Ժանեյրոյում անցկացված ամառային օլիմպիական խաղերում գրավել 5-րդ տեղը : Նրա հայրը՝ Միկլոշ Բենեդեկը, ճանաչված դերասան է։
Արտաքին հղումներ
Կատեգորիա:Մարզիկներ Կատեգորիա:Հունգարացի օլիմպիական չեմպիոններ Կատեգորիա:Աշխարհի չեմպիոններ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:2004 թվականի Ամառային օլիմպիական խաղերի չեմպիոններ Կատեգորիա:2000 թվականի Ամառային օլիմպիական խաղերի չեմպիոններ Կատեգորիա:Քաղցկեղից մահացածներ
Մարանո դի Նապոլի
Մարանո դի Նապոլի (Marano di Napoli), կոմունա Իտալիայում` Կամպանիա մարզի Նեապոլի գավառում։ Սահմանակից է Կալվիցանո, Մունիանո դի Նապոլի, Նեապոլ, Կվարտո, Վիլլարիքա համայնքներին ։
Բնակչության թվաքանակը 2014 թվականի տվյալներով եղել է 59.609 : Բնակչության խտությունը կազմում է 3937 մարդ/կմ²։ Համայնքն զբաղեցնում է 15 կմ² տարածք։ Փոստային ինդեքս՝ 80016, հեռախոսային կոդ՝ 081։
Ժողովրդագրություն
'''Բնակչության թվաքանակի փոփոխությունները.
Արտաքին հղում
Կատեգորիա:Իտալիայի բնակավայրեր
Հիդրոմեքենայացում
Հիդրոմեքենայացում, հողային, հանքային և այլ աշխատանքների մեքենայացման եղանակ, որի դեպքում տեխնոլոգիական բոլոր պրոցեսները կամ դրանց մի մասը կատարվում են շարժվող ջրի հոսքի էներգիայի հաշվին։ Հիդրոմեքենայացման հիմնական սարքավորումներն են՝ պոմպերը (այդ թվում գրունտային), բեռնման ապարատները, խողովակաշարերը, պոմպակայանները, հիդրոէլևատորները, ջրանետիչները և այլն։ Հիդրոմեքենայացումը կիրառում են լեռնահանքային արդյունաբերության, հիդրոտեխնիկական և ոռոգման շինարարության, գյուղատնտեսության, ձկնարդյունաբերության մեջ։
Կատեգորիա:Շինարարություն Կատեգորիա:Հանքային գործ
Բոբի Բրաուն
Ռոբերդ Բարիս Ֆորդ (Robert Barisford Brown, առավել հայտնի է որպես Բոբի Բրաուն, ), ամերիկացի R&B երգիչ, երգահան, ռեփեր, պարող և դերասան։ Ուիթնի Հյուսթոնի նախկին ամուսինը։ New Edition խմբին հաջողությամբ մասնակցելուց հետո՝ 1987 թվականին, Բոբի Բրաունն սկսել է մենակատարի կարիերա և ձայնագրել մի շարք հիթեր, ինչպես նաև նվաճել Գրեմմի մրցանակ։ Նա համարվում է «Նյու ջեքս վինգի» պիոներ։ Նրա երկրորդ ալբոմը՝ «Don’t Be Cruel», ներառում է մեծ թվով հիթեր, այդ թվում՝ «My Prerogative» երգը։ Նկարահանվել է «Լինելով Բոբբի Բրաունը» (Being Bobby Brown) շոուում։
New Edition
Բոբի Բրաունն սկսել է իր երաժշտական կարիերան որպես New Edition R&B խմբի անդամ, որը նա ստեղծել էր իր մանկության ընկեր Մայքլ Բիվինսի հետ։ Նա եղել է խմբի ամենաերիտասարդ մասնակիցը։ Բրաունի հետ խումբը ձայնագրել է մի շարք հիթեր՝ Candy Girl, Cool It Now և Mr. Telephone Ma:
1986 թվականին Բրաունը հեռացվել է «New Edition» խմբից, քանի որ մնացած մասնակիցները զգում էին, որ իրենց կարիերան կվտանգվի բեմի վրա Բրաուի անկարգությունների և կարգապահության բոլոր սահմաններն անցող պահվածքի պատճառով։ All For Love շրջագայության ժամանակ նա վիճել է Ռալֆ Տրեսվանտի հետ և միջամտել նրա կատարումների։
1996 թվականին Բրաունը վերադարձել է New Edition՝ մասնակցելու Home Again ալբոմի ձայնագրմանը։ Համերգային շրջագայության կեսին նրա արտասովոր պահվածքը կրկին արտահայտվել է։ Նա ավելացրել է իր կատարումների ժամանակը՝ խանգարելով մյուսներին։
Հարցազրույցների մեկում նա խոստովանել է, որ շրջագայության ընթացքում եղել է թմրանյութերի ազդեցության տակ։ Նա նորից հեռացել է New Edition խմբից։
2005 թվականի աշնանը New Edition խումբը ելույթ է ունեցել «BET» հեռուստաալիքի 25-ամյակին նվիրված միջոցառման ժամանակ։ Խումբը կատարել է հատվածներ իր ամենահայտնի երգերից, և Բրաունը խմբի հետ կատարել է Mr. Telephone Man երգը։ Հետագայում BET-ը և Inside Hollywood-ը հայտարարել են, որ Բրաունը վերամիավորվել է խմբի հետ և կմասնակցի նրանց հաջորդ ալբոմի ձայնագրությանը։ 2006 թվականի հունվարին New Edition-ը հայտարարել է, որ խումբը 2008 թվականին նոր ալբոմ կհրապարակի, իսկ հետո կմեկնի համերգային շրջագայության։ Բոբին ելույթ է ունեցել նաև Կոլումբիայի (Հարավային Կարոլինա) համերգում, որը դարձել է խմբի ապագա DVD-թողարկման հիմքը։
Անձնական կյանք
1992 թվականի հուլիսի 18-ից մինչև 2007 թվականի ապրիլի 24-ը Բոբի Բրաունն ամուսնացած է եղել երգչուհի Ուիթնի Հյուսթոնի հետ։ Նրանց միակ դուստրը եղել է Բոբի Քրիստինա Հյուսթոն-Բրաունը (1993-2015)։ Ամուսնալուծությունից հետո աղջկա նկատմամբ խնամակալության լիակատար իրավունքը տրվել է մորը, և Բրաունը զրկվել է խնամակալության իրավունքից ալկոհոլի և օրենքի հետ ունեցած խնդիրների պատճառով, քանի որ մեղադրվում էր ընտանեկան բռնություն կատարելու մեջ։ Դատարանի միջոցով խնամակալության իրավունքը վերադարձնել նա այդպես էլ չի կարողացել։ Բոբբի Քրիստինա Բրաունը մահացել է 2015 թվականի հուլիսի 26-ին՝ իր տան լոգարանում անգիտակց վիճակում գտնվելուց գրեթե վեց ամիս հետո ։
Բրաունն ունի ևս մեկ տղա՝ Լենդոն Բրաունը (ծնվել է 1986 թվականին) Մելիքա Ուիլյամսից և երկու երեխաներ Քիմ Ուորդից՝ Լափրինսիա Բրաունը (ծնվել է 1990 թվականին) և Ռոբերտ Բարիսֆորդ Բրաուն կրտսերը (ծնվել է 1992 թվականին)։
2012 թվականի հունիս 22-ին Բոբի Բրաունն ամուսնացել է Ալիսիա Էթերիջի հետ Հավայան կղզիներում ։ Զույգն ունի երեք զավակ՝ Կասիուս Բրաունը (ծնվել է 2009 թվականի մայիսի 30-ին) և երկու դուստրեր` Բոդի Ջեյմսոն Ռեյն Բրաունը (ծնվել է 2015 թվականի սեպտեմբերի 7-ին) և Հենդրիքս Էսթել Շեբա Բրաունը (ծնվել է 2016 թվականի հուլիսի 14-ին) ։